Държавен вестник, бр. 103, 2021 г., стр. 22

СТР.  22	
Д Ъ Р Ж А В Е Н  В Е С Т Н И К 	
БРОЙ  103
МИНИСТЕРСТВО  
НА ЗЕМЕДЕЛИЕТО, ХРАНИТЕ 
И ГОРИТЕ
НАРЕДБА № 13 
от 30 ноември 2021 г. 
за условията и реда за осъществяване на 
първа продажба на продукти от риболов
Раздел I
Общи положения
Чл. 1. С наредбата се определят:
1. условията и редът за осъществяване на 
първа продажба на продукти от риболов;
2. общите стандарти за продажба на про-
дукти от риболов;
3. условията и редът за съставяне на до-
кумент за първа продажба, декларация за 
приемане и документ за превоз на продукти 
от риболов.
Раздел II
Условия и ред за осъществяване на първа 
продажба на продукти от риболов
Чл. 2. (1) Първа продажба на продукти от 
риболов е продажбата на жива, прясна, охла-
дена, замразена или подложена на първична 
преработка на плавателен съд или в предпри-
ятие на брега риба и други водни организми, 
които се предлагат на пазара за първи път след 
улова. Преработка на продукти от риболов се 
извършва само в обекти, одобрени по реда на 
чл. 31 от Закона за храните.
(2) За първа се счита и продажбата на 
продуктите по ал. 1, които са от внос и се 
предлагат директно на пазара за първи път 
след улова.
(3) Първа продажба на продукти от риболов, 
директно доставени от мястото на произхода 
от кораб, плаващ под флага на трета страна, 
и предназначени за продажба, се осъществява 
по реда на тази наредба.
(4) Преди осъществяване на първа продаж-
ба всички продукти от риболов се поставят 
в партиди.
Чл. 3. (1) Първа продажба на продукти 
от риболов се осъществява в регистрирани 
по реда на чл. 46а от Закона за рибарството 
и аквакултурите (ЗРА) центрове за първа 
продажба или от регистрирани по реда на 
чл. 46д от ЗРА купувачи, вписани в регистъра 
по чл. 24, ал. 1 от Закона за храните.
(2) Извън случаите по ал. 1 разтоварените на 
брега продукти от риболов не могат да бъдат 
приети, ако не бъде съставена и предадена 
в Изпълнителната агенция по рибарство и 
аквакултури (ИАРА) декларация за приемане 
или документ за превоз.
(3) Риба и други водни организми под 
минимално допустимия размер за улов, оп-
ределен в приложение № 2 към чл. 38, ал. 1 
от ЗРА, или под минималния референтен 
размер за опазване, когато такъв е определен 
в правото на Европейския съюз и за които 
се прилага задължение за разтоварване на 
целия улов съгласно чл. 15 от Регламент (ЕС) 
№ 1380/2013 на Европейския парламент и на 
Съвета от 11 декември 2013 г. относно общата 
политика в областта на рибарството, за изме-
нение на регламенти (ЕО) № 1954/2003 и (ЕО) 
№ 1224/2009 на Съвета и за отмяна на регла-
менти (ЕО) № 2371/2002 и (ЕО) № 639/2004 
на Съвета и Решение 2004/585/ЕО на Съвета 
(ОВ, L 354 от 28.12.2013 г.) (Регламент (ЕС) 
№ 1380/2013), не могат да бъдат пускани на 
пазара за директна човешка консумация.
Чл. 4. (1) При осъществяване на първа 
продажба на продукти от риболов органи-
заторът на центъра за първа продажба или 
регистрираният купувач води дневник за 
първа продажба на продукти от риболов по 
образец съгласно приложение № 1. Дневникът 
се издава от ИАРА.
(2) За всяка първа продажба на продукти 
от риболов организаторът на центъра за първа 
продажба или регистрираният купувач със-
тавя документ за първа продажба по образец 
съгласно приложение № 2, в който се вписват 
най-малко:
1. наименованието и/или трибуквеният код 
по Организацията по прехрана и земеделие 
(ФАО) на всеки вид риба или друг воден ор-
ганизъм и мястото на улова като географска 
зона;
2. теглото на всеки продукт от риболов 
по размерни групи в килограми и броят ек-
земпляри, когато е приложимо, начинът на 
представяне и категорията свежест;
3. теглото на всеки продукт от риболов в 
килограми и броят екземпляри, когато е прило-
жимо, за видовете под минимално допустимия 
размер за улов, определен в приложение № 2 
към чл. 38, ал. 1 от ЗРА, или под минимал-
ния референтен размер за опазване, когато 
такъв е определен в правото на Европейския 
съюз и за които се прилага задължение за 
разтоварване на целия улов съгласно чл. 15 
от Регламент (ЕС) № 1380/2013;
4. цената на килограм в левове на всеки 
от продуктите от риболов по т. 2 и 3;
5. предназначението на продуктите от 
риболов (за продажба, за преработка, за ди-
ректна човешка консумация, за съхранение 
или друго);
6. имената и ЕИК/ЕГН на титуляря на 
документа за придобито право за усвояване 
на ресурс от риба или други водни организ- 
ми или на капитана на риболовния кораб, 
на продавача, в случай, че е различно, и на 
купувача;
7. мястото и датата на продажбата;
8. номерът и датата на договора за про-
дажба, в случай че такъв е сключен;